Coba ceritain soal The Cheetah Girls dalam bahasa melayu

The Cheetah Girls ialah sebuah kumpulan vokal Amerika yang ditubuhkan oleh Syarikat Walt Disney, dan dimasyhurkan oleh telefilem asli Disney Channel The cheetah Girls dan sekuel-sekuelnya, The Cheetah Girls 2 dan The Cheetah Girls: One World. Kumpulan ini telah mengeluarkan tiga album studio, iaitu Cheetah-licious Christmas, In Concert: The Party's Just Begun Tour dan TCG di samping runut bunyi yang bersijilkan Platinum dari RIAA termasuk, The Cheetah Girls , The Cheetah Girls 2 dan The Cheetah Girls: One World. Kesemua album dan runut bunyi mereka pernah memasuki carta Billboard 200. Album pertama mereka dijual mencecah 2 juta salinan.

Kumpulan ini telah turut menjayakan jenama busana, wangian, anak patung, hiasan rumah, siri buku dan permainan video, di samping menjayakan dua jelajah seluruh negara, iaitu Cheetah-licious Christmas Tour dan The Party's Just Begun Tour. The Cheetah Girls telah meraih lebih AS$26 juta dari jelajah mereka, sementara cenderahati dagangan Cheetah Girls pula memperoleh hasil melebihi AS$17 juta. Kumpulan ini telah meraih satu anugerah Radio Disney dan satu 'Communications Award'.